డిస్కో కింగ్

డిస్కో కింగ్ 1984 లో వచ్చిన తెలుగు చిత్రం, శ్రీ విష్ణు ఫిల్మ్స్ పతాకంపై రాకేశ్ నిర్మించగా, తాతినేని ప్రసాద్ దర్శకత్వం వహించాడు. ఇందులో నందమూరి బాలకృష్ణ, తులసి ప్రధాన పాత్రల్లో నటించారు. చక్రవర్తి సంగీతం అందించాడు. ఈ చిత్రం హిందీ చిత్రం డిస్కో డాన్సర్ (1982) కు రీమేక్.

 కథ 
ఈ చిత్రం వీధిలో ప్రదర్శనలిచ్చే బాలకృష్ణ తనమామ వెంకటేష్ (రంగనాథ్) తో కలిసి పాడుతూండగా మొదలౌతుంది. కోటీశ్వరుడైన జగన్నాథం (జగ్గయ్య) కుమార్తె తులసి అతని గిటార్ ట్యూన్ ను ఇష్టపడి, అతడి వద్ద నేర్చుకోవడం ప్రారంభిస్తుంది. అది చూసి కోపించిన జగన్నాథం, అతన్ని అవమానించడమే కాకుండా, బాలకృష్ణ తల్లి సీతను (సుమిత్ర) ఒక నేరంపై ఖైదు చేయిస్తాడు. అవమానంతో వాళ్ళు నగరం వదలి పోతారు. ఏళ్ళు గడుస్తాయి. జగన్నాథం కుమారుడు, ప్రసిద్ధ డిస్కో డ్యాన్సరైన సుధాకర్ (సుధాకర్) పెడదారి పట్టిన కుర్రాడు. ఈ సమయంలో, అతను తన మేనేజర్ నూతన్ ప్రసాద్ (నూతన్ ప్రసాద్) ను అవమానిస్తాడు. దాంతో అతను ఉద్యోగాన్ని విడిచిపెట్టి, అతనికి పోటీగా కొత్త స్టార్‌ను సృష్టిస్తానని సవాలు చేస్తాడు. అదే సమయంలో, అతను బాలకృష్ణ (నందమూరి బాలకృష్ణ) ను చూస్తాడు. సుధాకర్‌కు బదులుగా అతడితో ఒక ప్రదర్శన ఏర్పాటు చేస్తాడు. అది పెద్ద హిట్ అవుతుంది. ఇక్కడ, బాలకృష్ణకు తులసి (తులసి) తో చిన్న గొడవ ద్వారా పరిచయం అవుతుంది. త్వరలోనే, బాలకృష్ణ తన కెరీర్లో ఎత్తైన శిఖరాలకు చేరుకుంటాడు. అతన్ని డిస్కో కింగ్ అని పిలుస్తారు. సుధాకర్ నుండి ఈ బిరుదు అతడికి వస్తుంది. తులసి హృదయాన్ని కూడా గెలుచుకుంటాడు. బాధపడ్డ సుధాకర్ మాదకద్రవ్యాలకు బానిస అవుతాడు. అది చూసిన జగన్నాథం, బాలకృష్ణను నిర్మూలించడానికి కుట్రలు చేస్తాడు. అతని గిటార్‌కు అధిక వోల్టేజ్ కరెంటు ఇస్తారు. దురదృష్టవశాత్తు, దాని వలన సీత చనిపోతుంది. అక్కడ నుండి, బాలకృష్ణకు గిటార్ అంటేనే భయం కలుగుతుంది. అంతేకాక, జగన్నాథం మనుషులు అతని కాళ్ళు విరగ్గొడతారు. కాని అతను తులసి సహాయంతో కోలుకుంటాడు.

బాలకృష్ణ ఆల్ ఇండియా డిస్కో కాంపిటీషన్‌లో పోటీ పడవలసి ఉంది, అక్కడ అతను గిటార్‌ను పట్టుకోలేక పోతున్నాడు.తులసి ఒప్పించలేకపోతుంది. ఆ సమయంలో, వెంకటేష్ వచ్చి అతనికి ధైర్యం చెబుతాడు. బాలకృష్ణకు హాని జరగకుండా కాపాడే క్రమంలో వెంకటేష్ చనిపోతాడు. చివరికి, బాలకృష్ణ జగన్నాథాన్నీ, అతని మనుషులనూ పట్టుకుంటాడు. బాలకృష్ణ తన సంగీత ప్రయాణాన్ని కొనసాగించడం ద్వారా సినిమా సంతోషంగా ముగుస్తుంది.

 నటవర్గం 

 బాలకృష్ణగా నందమూరి బాలకృష్ణ
 తులసిగా తులసి
 జగన్నాథంగా జగ్గయ్య
 సుధాకర్ సుధాకర్
 నూతన్ ప్రసాద్ నూతన్ ప్రసాద్
 వెంకటేష్ పాత్రలో రంగనాథ్
 అలీ బాబాగా మిక్కిలినేని
 సీతగా సుమిత్ర
 అనుపమ

 సంగీతం 
చక్రవర్తి సంగీతం సమకూర్చారు. సాహిత్యాన్ని వేటూరి సుందరరామమూర్తి రాశారు. స్టార్ మ్యూజిక్ కంపెనీలో సంగీతం విడుదలైంది. 
ఎస్.పాట పేరుసింగర్స్పొడవు1"పట్టిందల్లా బంగారమే"ఎస్పీ బాలు4:142"ఇంతే ఇంతే ఈలోకం"ఎస్పీ బాలు, ఎస్పీ శైలజ5:223"చుక్కలాంటి చక్కనమ్మ"ఎస్పీ బాలు4:314"అబ్బాడి అమ్మాడి"ఎస్పీ బాలు4:445"నువ్వే నువ్వే"మాధవ‌పెద్ది రమేష్3:286"వయ్యారమా"మాధవ్‌పెడ్డి రమేష్4:327"ఇంతే ఇంతే ఈలోకం" (విచారంగా)ఎస్పీ బాలు2:21 

 మూలాలు 

వర్గం:నందమూరి బాలకృష్ణ సినిమాలు
వర్గం:నూతన్ ప్రసాద్ నటించిన సినిమాలు